આઈપીએલ-૨૦૨૦ની સિઝન આગામી ૨૯ માર્ચથી શરૂ થશે તેવું હાલ જાહેર થયું છે પ્રથમ મેચ વાનખેડે સ્ટેડિયમ ખાતે રમાશે તેવી વર્તો પણ બહાર આવી છે જો આઈપીએલ ૨૯મી માર્ચના રોજ શરૂ થાય તો લોકોમાં જે વિદેશી ખેલાડીઓનું આકર્ષણ હોય તે નહિવત રહેશે કારણકે ૨૯ માર્ચનાં રોજ ઓસ્ટ્રેલિયા અને ન્યુઝીલેન્ડ વચ્ચેની સિરીઝનો ટી-૨૦ મેચ રમાડાશે જયારે ૩૧મી માર્ચના રોજ ઈંગ્લેન્ડ અને શ્રીલંકા વચ્ચે બીજી ટેસ્ટનો છેલ્લો દિવસ રહેશે ત્યારે હાલની પરિસ્થિતિ પર જો નજર ફેરવવામાં આવે તો ૨૯ માર્ચથી આઈપીએલ જો શરૂ થાય તો વિદેશી ખેલાડીઓ આઈપીએલમાં ભાગ પહેલા ત્રણ દિવસ માટે નહીં લઈ શકે જેનાથી લોકોને પણ જે ઉત્સાહ હોય તેમાં ઘટાડો જોવા મળશે.